***Blackhat*** er en amerikansk actionthriller fra 2015 regissert og produsert av Michael Mann. Hovedrollene spilles av Chris Hemsworth, Wang Leehom, Tang Wei og Viola Davis. Filmen handler om et omfattende hackingangrep mot et kinesisk atomkraftverk og den amerikansk børsen. Svært mye står på spill og amerikanske og kinesiske myndigheter blir nødt til å samarbeide. En beryktet hacker løslates fra fengsel for å bistå med sin ekspertise.

Filmen ble en stor kommersiell flopp. Anmeldelsene var forholdsvis dårlige.

Handlingsreferat
----------------

Ved et anlegg i Chai Wan, Hong Kong, får en hacker pumpene til å overopphetes og eksplodere. Ikke lenge etter, i Chicago blir Mercantile Trade Exchange hacket, noe som får visse aksjer til å stige. Den kinesiske regjeringen og FBI fastslår at hackingen var forårsaket av et fjernstyringsprogram. En offiser fra cyber-enheten i Folkets frigjøringshær, kaptein Chen Dawai, får i oppdrag å finne de ansvarlige bak disse angrepene.

Chen får hjelp fra sin søster Chen Lien, en ingeniør. Han møter FBIs spesialagent Carol Barrett (spilt av Viola Davis) i Los Angeles, og avslører at koden brukt til hackingen ble skrevet av ham selv og Nicholas Hathaway (spilt av Chris Hemsworth) hans tidligere rom-kamerat ved Massachusetts Institute of Technology, flere år før Hathaway havnet i fengsel. Dawai ønsker at FBI burde frigjøre Hathaway fra fengsel, hvor han soner en dom for data-relaterte forbrytelser.

Hathaway blir tilbudt en midlertidig løslatelse, i bytte for hans tjenester. Imidlertid blir han overvåket av amerikansk marskalk ved navn Jessup. Men Hathaway manipulerer systemet på Jessups telefon som skal spore hvor Hathaway befinner seg til enhver tid. Hathaway identifiserer en kriminell som hjalp en hacker med å komme seg inn i en dataserver, samtidig som han utvikler et romantisk forhold til Lien. Ledetråder avdekket av kaptein Chen og spesialagent Barrett fører dem til Hong Kong, hvor de samarbeider med politi-inspektør Alex Trang. De sporer opp en kjent paramilitær ved navn Elias Kassar.

Politiet forsøker å raide Kassars gjemmested. Men ting går galt når en skuddveksling finner sted, hvor Trang og mange politifolk blir drept. Programvare fra NSA avslører at en hacker opererte fra Jakarta. Men Hathaway hacker inn i NSA, og både FBI og NSA krever at han kommer tilbake i fengsel. Men Hathaway og Lien velger å heller reise til Malaysia, i håp om å oppdage hackerens neste mål og forhindre planene deres.

Rolleliste
----------

Chris Hemsworth.
* Chris Hemsworth som Nick Hathaway
* Wang Leehom som Chen Dawai
* Tang Wei som Chen Lien
* Viola Davis som FBI-agent Carol Barrett.
* Holt McCallany som Mark Jessup .
* John Ortiz som Henry Pollack.
* Andy On som Alex Trang.
* Christian Borle som Jeff Robichaud.
* Jason Butler Harner som Frank.
* Manny Montana som Alonzo Reyes.
* William Mapother som Rich Donahue.
* Archie Kao som Shum.
* Yorick van Wageningen som Sadak.
* Ritchie Coster som Kassar.
* Alexander von Roon som nyhetsanker.

Referanser
----------

1. ↑  Yamato, Jen (13. januar 2015). «‘Blackhat’ Composer Backs Down After Slamming Michael Mann Over Score». Deadline.com.
2. 1 2  «Blackhat (2015)». Box Office Mojo.
3. ↑  «Blackhat (2015) - Box Office Mojo». *www.boxofficemojo.com*. Besøkt 27. juni 2019.
4. ↑  «Blackhat (2015)». *Rotten Tomatoes* **(engelsk)**. Besøkt 31. juli 2019.

Eksterne lenker
---------------

* (en) *Blackhat* på Internet Movie Database Rediger på Wikidata

* (no) *Blackhat* hos Filmfront Rediger på Wikidata

* (sv) *Blackhat* i Svensk Filmdatabas Rediger på Wikidata

* (da) *Blackhat* i Danmark Nationale Filminstitut Rediger på Wikidata

* (en) *Blackhat* på AllMovie Rediger på Wikidata

* (fr) *Blackhat* på Allociné Rediger på Wikidata

* (nl) *Blackhat* på MovieMeter Rediger på Wikidata

* (en) *Blackhat* på Rotten Tomatoes Rediger på Wikidata

* (en) *Blackhat* på Metacritic Rediger på Wikidata

* (en) *Blackhat* på Box Office Mojo Rediger på Wikidata

| * v
* d
* r
Filmer regissert av Michael Mann |
| --- |
| *Løp for livet!* (1979)  **·** *Nådeløse gater* (1981)  **·** *Djevelens festning* (1983)  **·** *Manhunter* (1986)  **·** *L.A. Takedown* (1989)  **·** *Den siste mohikaner* (1992)  **·** *Heat* (1995)  **·** *The Insider* (1999)  **·** *Ali* (2001)  **·** *Collateral* (2004)  **·** *Miami Vice* (2006)  **·** *Public Enemies* (2009)  **·** *Blackhat* (2015) |

Portal: Film

|  |  |
| --- | --- |
| Oppslagsverk/autoritetsdata | Encyclopædia Britannica **·** BBC Things **·** MusicBrainz
 |